Jørgen von Cappelen Knudtzon

Jørgen von Cappelen Knudtzon (født 28. april 1784 i Trondheim, død 29. juli 1854 i Paris) var en norsk forretningsmann som også ble kjent som kunstsamler og mesén.Terje Bratberg, Jørgen Knudtzon i Store norske leksikon.

Han var sønn av Hans Carl Knudtzon (1751–1823) og  Karen Müller (1752–1818).  Faren var borgermester i Trondheim. Jørgen var bror til Broder Lysholm Knudtzon (1788–1864). Etter å ha mistrivdes i militæret fra 1794, reiste Jørgen til Hamburg i 1798 for å lære handelsfaget. Jørgen var mest ute og seilte sammen med broren Broder og bosatte seg i Italia sammen med den adelige skotten Alexander Baillie (1777–1855),Alexander Baillie hos Thorvaldsens Museum. som Jørgen hadde truffet under et forlis i 1806.  I Italia ble de venn og mesén for kjente kunstnere som Lord Byron (1788–1824) og den danske skulptør Bertel Thorvaldsen (1770–1844) som jo bodde i Roma, såvel som Bergens-fiolinisten Ole Bull (1810–1880) som reiste mye i Italia på 1830-tallet. Jørgen var også god støtte for Trondheims-pianisten Thomas Tellefsen (1823–1884) som hadde slått seg ned i Paris og lært hos Frédéric Chopin (1810–1849).  Som Chopin, døde Jørgen Knudtzon i Paris i 1854. Familiens sølvtøy oppbevarte han i huset sitt i Napoli, mens søstera Catherine Meincke Knudtzon (1781–1860) som var gift med Antoine Marie Labouchere (1775–1829), ble boende i Le Havre i Frankrike.
 Se også 
 Knudtzonsalen
 Referanser 

 Litteratur 



Kategori:Norske kjøpmenn
Kategori:Norske filantroper
Kategori:Personer fra Trondheim kommune